《万春院 其二》
宋代·释怀琏

午斋香饭本盂耕，坐向孤庵思愈清。下目平原千万里，稻花风自掌中生。

作者简介：释怀琏，俗姓陈，字器之，小字泗州，人称琏三生，漳州（今属福建）人。初师事南昌石门澄禅师，为青原下十世。后为庐山讷禅师掌书记。仁宗皇祐二年（一○五○）诏住东京十方净因禅院，赐号大觉禅师。英宗治平中乞还山，归老于浙江四明之阿育王山广利寺。四明人为建宸奎阁，藏仁宗所赐诗颂，苏轼为之记。年八十馀卒。《禅林僧宝传》卷一八、《五灯会元》卷一五有传。今录诗五首。